Fallasa: An gano ashe Ambode ya kebe da alkalan zabe don neman wata alfarma ▷ Legit.ng
Fallasa: An gano ashe Ambode ya kebe da alkalan zabe don neman wata alfarma
17 days ago 3585 views by Aminu Ibrahim
Wata majiya ta sanar da The Cable cewar gwamna Akinwunmi Ambode na jihar Legas ya yi wata ganawar sirri da mambobin kwamitin gudanar da zaben cikin gida na jam'iyyar APC da aka tura Legas domin su gudanar da zaben a ranar Litinin.
Majiyar ta ce 'yan kwamitin karkashin jagorancin Clement Ebri sun tsaya a dakin Otel dinsu har zuwa karfe 1 na ranar Talata yayin da ake gudanar da zabuka a mazabu 245 da ke Legas inda sakamakon zabukan ke nuna Jide Sanwo-Olu ne ke samun rinjaye.
Sai dai daga baya Kwamitin ta fito ta soke zaben da aka fara gudanarwa inda ta ce za'a sake sabuwar zabe.
Ta Tonu: Yadda Ambode ya kebe da alkalan zabe don neman hadin kansu
DUBA WANNAN: Amsar da Buhari ya bawa wata kasa da ta nemi taimakon Najeriya wajen warware matsalolin ta
Majiyar Legit.ng ta gano cewa kwamitin da ta kunshi Clement Ebri, Ahmed Mahmud Gumel, Chidi Duru, Clever Egbeji, Clever Ikisikpo da Jerry Ugokwe sun iso Legas a ranar Litinin inda suka shaidawa Ciyaman din APC na jihar, Tunde Balogun cewar suna bukatar ganawa da Ambode.
Balogun ya nuna kin amincewarsa ta ganawar saboda Ambode yana daya daga cikin 'yan takarar da za su fafata a zaben amma suka tursasa masa kuma ya kai su Alausa inda suka hadu da Ambode.
Bayan sun dauki hotuna tare da gwamna Ambode ya bukaci Balogun ya fice daga dakin domin yana son ganawar sirri da kwamitin zaben. Bayan misalin minituna 30 sai 'yan kwamitin suka fito suka ce za su koma wani Otal daban da Ambode ya tanadar musu.
Majiyar ta kara da cewa an hangi wasu na shiga da jakuna cikin dakunan Otel din da Ambode ya basu inda suka kasance a Otel din tare da wasu mukarraban Ambode guda biyu har wayewar gari yayinda sauran mutane ke zabe.
Top 10 richest club in the world Lil Kesh net worth Dubai visa Steve Crown biography GLO data balance
Mari da cizo: Hadiman Buhari biyu sun yi fada a kan zaben cikin gida na APC